FI Euroopan unionin virallinen lehti L 28/12

KOMISSION ASETUS (EU) 2016/143,

annettu 18 päivänä tammikuuta 2016,

Euroopan parlamentin ja neuvoston asetuksen (EY) N:o 396/2005 liitteen IV muuttamisesta COS-OGA:n, serevisanin, kalsiumhydroksidin, lesitiinien, Salix spp cortexin, etikan, fruktoosin, pepinon mosaiikkiviruksen kannan CH2 isolaatin 1906, Verticillium albo-atrum WCS850 -isolaatin ja Bacillus amyloliquefaciens subsp. plantarum D747 -kannan osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan

sekä katsoo seuraavaa:

(1) COS-OGA:n, serevisanin, kalsiumhydroksidin, lesitiinien, Salix spp cortexin, etikan, fruktoosin, pepinon mosaiikkiviruksen kannan CH2 isolaatin 1906, Verticillium albo-atrum WCS850 -isolaatin ja Bacillus amyloliquefaciens subsp. plantarum D 747 -kannan osalta ei ole vahvistettu erityisiä jäämien enimmäismääriä. Koska kyseisiä aineita ei ole sisällytetty asetuksen (EY) N:o 396/2005 liitteeseen IV, sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg.

(2) COS-OGA:n osalta Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi (2), että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(3) Serevisanin osalta elintarviketurvallisuusviranomainen totesi (3), että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(4) Pepinon mosaiikkiviruksen kannan CH2 isolaatin 1906 osalta elintarviketurvallisuusviranomainen totesi (4), että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(5) Kalsiumhydroksidi on hyväksytty perusaineeksi Euroopan parlamentin ja neuvoston asetuksen (EY) N:o 1107/2009 (5) mukaisesti. Komission täytäntöönpanoasetuksen (EU) 2015/762 (6) huomioon ottaen komissio katsoo, että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(6) Perusaine ’lesitiinit’ on hyväksytty asetuksen (EY) N:o 1107/2009 mukaisesti. Komission täytäntöönpanoasetuksen (EU) 2015/1116 (7) huomioon ottaen komissio katsoo, että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(7) Salix spp cortex on hyväksytty perusaineeksi asetuksen (EY) N:o 1107/2009 mukaisesti. Komission täytäntöönpanoasetuksen (EU) 2015/1107 (8) huomioon ottaen komissio katsoo, että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(8) Etikka on hyväksytty perusaineeksi asetuksen (EY) N:o 1107/2009 mukaisesti. Komission täytäntöönpanoasetuksen (EU) 2015/1108 (9) huomioon ottaen komissio katsoo, että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(9) Fruktoosi on hyväksytty perusaineeksi asetuksen (EY) N:o 1107/2009 mukaisesti. Komission täytäntöönpanoasetuksen (EU) 2015/1392 (10) huomioon ottaen komissio katsoo, että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(10) Verticillium albo-atrum WCS850 -isolaatti sisällytettiin neuvoston direktiivin 91/414/ETY liitteeseen I komission direktiivillä 2008/113/EY (11) ja sen katsotaan olevan hyväksytty asetuksen (EY) N:o 1107/2009 nojalla. Luonnollinen altistumisen Verticillium albo-atrum WCS850 -isolaatille on paljon suurempaa kuin altistuminen kyseisen aineen käytölle kasvinsuojeluaineena. Elintarviketurvallisuusviranomainen totesi (12), että Verticillium albo-atrum WCS850 -isolaatin ei tiedetä olevan patogeeninen ihmisille eikä se tuota merkittäviä toksiineita tai sekundaarisia metaboliitteja valmistusprosessin aikana. Tämän vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV.

(11) Komission täytäntöönpanoasetuksella (EU) N:o 1316/2014 (13) hyväksyttiin tehoaineen Bacillus amyloliquefaciens subsp. plantarum D747 -kanta. Elintarviketurvallisuusviranomainen totesi (14), että kuluttajien ravinnon välityksellä tapahtuvaa altistumista koskevan riskinarvioinnin osalta ei ollut saatavilla kaikkia tietoja ja oli tarpeen, että riskinhallinnasta vastaavat tahot käsittelevät vielä asiaa. Tätä ainetta koskevassa tarkastelukertomuksessa (15) todettiin, ettei se ole patogeeninen ihmisille eikä sen odoteta tuottavan ihmisten terveyden kannalta merkityksellisiä toksiineja. Tämän vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV.

(12) Sen vuoksi asetusta (EY) N:o 396/2005 olisi muutettava.

(13) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Lisätään asetuksen (EY) N:o 396/2005 liitteeseen IV seuraavat kohdat aakkosjärjestyksessä: ’COS-OGA’, ’serevisani’, ’kalsiumhydroksidi’, ’lesitiinit’, ’Salix spp cortex’, ’etikka’, ’fruktoosi’, ’pepinon mosaiikkivirus, kanta: CH2, isolaatti: 1906’, ’Verticillium albo-atrum, isolaatti: WCS850’ ja ’Bacillus amyloliquefaciens subsp. plantarum, kanta: D747’.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä tammikuuta 2016. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen, 2014. Conclusion on the peer review of the pesticide risk assessment of the active substance COS-OGA. EFSA Journal 2014;12(10):3868, 39 pp.

(3) Euroopan elintarviketurvallisuusviranomainen, 2014. Conclusion on the peer review of the pesticide risk assessment of the active substance cerevisane (cell walls of Saccharomyces cerevisiae strain LAS117). EFSA Journal 2014;12(6):3583, 39 pp.

(4) Euroopan elintarviketurvallisuusviranomainen; Conclusion on the peer review of the pesticide risk assessment of the active substance Pepino mosaic virus strain CH2 isolate 1906. EFSA Journal 2015;13(1):3977, 25 pp.

(5) Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

(6) Komission täytäntöönpanoasetus (EU) 2015/762, annettu 12 päivänä toukokuuta 2015, perusaineen kalsiumhydroksidi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 120, 13.5.2015, s. 6).

(7) Komission täytäntöönpanoasetus (EU) 2015/1116, annettu 9 päivänä heinäkuuta 2015, perusaineen ”lesitiinit” hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 182, 10.7.2015, s. 26).

(8) Komission täytäntöönpanoasetus (EU) 2015/1107, annettu 8 päivänä heinäkuuta 2015, perusaineen Salix spp cortex hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 181, 9.7.2015, s. 72).

(9) Komission täytäntöönpanoasetus (EU) 2015/1108, annettu 8 päivänä heinäkuuta 2015, perusaineen etikka hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 181, 9.7.2015, s. 75).

(10) Komission täytäntöönpanoasetus (EU) 2015/1392, annettu 13 päivänä elokuuta 2015, perusaineen fruktoosi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 215, 14.8.2015, s. 34).

(11) Komission direktiivi 2008/113/EY, annettu 8 päivänä joulukuuta 2008, neuvoston direktiivin 91/414/ETY muuttamisesta useiden mikro-organismien sisällyttämiseksi siihen tehoaineina (EUVL L 330, 9.12.2008, s. 6).

(12) Euroopan elintarviketurvallisuusviranomainen; Conclusion on the peer review of the pesticide risk assessment of the active substance Verticillium albo-atrum (strain WCS850). EFSA Journal 2013; 11(1):3059. [22 pp.].

(13) Komission täytäntöönpanoasetus (EU) N:o 1316/2014, annettu 11 päivänä joulukuuta 2014, tehoaineen Bacillus amyloliquefaciens subsp. plantarum -kanta D747 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta sekä jäsenvaltioiden mahdollisuudesta pidentää kyseistä tehoainetta koskevien väliaikaisten lupien voimassaoloa (EUVL L 355, 12.12.2014, s. 1).

(14) Euroopan elintarviketurvallisuusviranomainen, 2014. Conclusion on the peer review of the pesticide risk assessment of the active substance Bacillus amyloliquefaciens subsp. plantarum strain D747. EFSA Journal 2014;12(4):3624, 29 pp.

(15) Review report for the active substance Bacillus amyloliquefaciens ssp. plantarum strain D747 [saatu valmiiksi pysyvän kasvi-, eläin-, elintarvike- ja rehukomitean kokouksessa 10. lokakuuta 2014] SANCO/11391/2014 – rev. 1, 10. lokakuuta 2014.